sagorsarker/bangla-wikipedia huggingface dataset:
শিবি

শিবি (সংস্কৃত: शिबि) হলেন একজন রাজা, হিন্দু ধর্মগ্রন্থে যাঁর উল্লেখ রয়েছে। তিনি চন্দ্রবংশী রাজা উষীনার পুত্র হিসেবে পরিচিত। তার এক কাহিনীতে বর্ণিত রয়েছে যে, তিনি নিজের শরীরের মাংস উৎসর্গ করে অগ্নিকে (ঘুঘুতে রূপান্তরিত) ইন্দ্রের (চিলে রূপান্তরিত) হাত থেকে উদ্ধার করেছিলেন। শিবি একজন মহান দয়ালু রাজা হিসেবে পরিচিত।
মহাভারতে বলা হয়েছে যে কুরু বংশের একজন রাজা সুহোত্র একবার মহর্ষিদের দর্শন করতে গিয়েছিলেন। ফেরার পথে তিনি শিবির সঙ্গে সাক্ষাৎ করেন। দুই রাজা তাঁদের রথে বসে একে অপরকে অভিবাদন জানান, তবে দুজনেই নিজেকে শ্রেষ্ঠ মনে করে অন্যজনকে পথ দিতে অস্বীকৃতি জানান। ঋষি নারদ তখন সেখানে উপস্থিত হন এবং এই অচলাবস্থার কথা শুনে সততা ও বিনয়ের সূক্ষ্মতা সম্পর্কে তাঁদের শিক্ষা দেন। তিনি ঘোষণা করেন যে শিবি গুণের দিক থেকে সুহোত্রের চেয়ে শ্রেষ্ঠ হলেও, উভয়েই মহান হৃদয়ের অধিকারী এবং অবশ্যই একজনকে অন্যজনের জন্য পথ ছাড়তে হবে। এরপর সুহোত্র শিবির কৃতিত্বের প্রশংসা করেন এবং স্বেচ্ছায় তাঁকে পথ ছেড়ে দেন।
একবার দেবতারা শিবির খ্যাতি পরীক্ষা করার সিদ্ধান্ত নেন। অগ্নি দেব একটি কবুতরের রূপ ধারণ করে রাজা শিবির আশ্রয় নেন এবং তাঁকে ধাওয়া করে আসা একটি চিলের থেকে রক্ষা চান। রাজপুরোহিত জানান যে রাজধর্ম অনুসারে শিবির কর্তব্য হল কবুতরের জীবন রক্ষা করা। তখন কবুতরটি নিজেই জানায় যে সে আসলে একজন মহর্ষি। এদিকে, ইন্দ্র চিলের রূপ ধারণ করে সেখানে উপস্থিত হন এবং শিবিকে বলেন যে তিনি যেন সেই কবুতরটি তাঁকে ফিরিয়ে দেন, কারণ তিনি সেটির পিছনে ধাওয়া করছিলেন। কিন্তু শিবি সেই কবুতরকে শত্রুর হাতে তুলে দিতে অস্বীকার করেন এবং পরিবর্তে অন্য কোনো মাংস প্রদান করতে ইচ্ছুক হন। চিলরূপী ইন্দ্র শিবিকে জানান যে অগ্নিদেবকে (যিনি কবুতরের রূপে ছিলেন) রক্ষা করতে হলে তাঁকে নিজের ডান উরু থেকে সমপরিমাণ মাংস কেটে দিতে হবে। রাজা শিবি তাঁর মাংস কাটতে শুরু করেন এবং কবুতরের ওজনের সমান করতে পাল্লায় রাখেন, কিন্তু দেখা যায় যে কবুতরটি তাঁর কাটা মাংসের চেয়েও বেশি ওজনের। শেষ পর্যন্ত, রাজা নিজেই পাল্লায় বসেন। এরপর, দেবতারা তাঁদের আসল রূপ ধারণ করেন এবং শিবির প্রশংসা করেন। তাঁরা আশীর্বাদ দেন যে তিনি এক পুত্রসন্তানের জনক হবেন, যার নাম হবে কপোতারোম।
পাকিস্তানের সেহওয়ান পূর্বে শিবিস্তান নামে পরিচিত ছিল, শিবির নামানুসারে এর নামকরণ করা হয়েছে বলে জানা যায়। রাজা দাহির এটি প্রতিষ্ঠা করেছিলেন এবং ৮ম শতাব্দীতে মোহাম্মদ বিন কাসিম এটি দখল করেছিলেন । সেহওয়ান তার মাজার সেহওয়ান শরীফের জন্য জনপ্রিয় ।
স্থলপুরাণ অনুসারে পুণ্ডরীকক্ষণ পেরুমল মন্দিরটি প্রথমে রাজা কর্তৃক নির্মিত হয়েছিল বলে জানা যায় ।
আগতানা খুরেট উৎসব

আগতানা খুরেট উৎসব () হলো একটি বার্ষিক উৎসব। এটি মঙ্গোলিয়ার সুখবাতার প্রদেশ অঞ্চলে অনুষ্ঠিত হয়। এর উদ্দেশ্য দেশটির ঘোড়া সংস্কৃতি প্রচার করা।
এই উৎসবটি ২০১৮ সালে শুরু হয়েছিল।
এই অনুষ্ঠানটি সুখবাতার প্রদেশের নাগরিক প্রতিনিধি খুরাল দ্বারা সংগঠিত হয়।
২০২০ সালে উৎসবে প্রায় ৩,০০০ জন অংশগ্রহণ করেছিলেন।
আলপাইন ইউনিটি

আলপাইন ইউনিটি নিউজিল্যান্ডের একটি তিন রাতের নতুন বছর উদযাপন ছিল। প্রথম অনুষ্ঠানটি ২০০১ সালে এবং তার পরবর্তী দুটি অনুষ্ঠান ফ্লক হিলে অনুষ্ঠিত হয়েছিল। এটি একটি উচ্চভূমি স্টেশন ছিল। এটি দক্ষিণ দ্বীপের একটি উচ্চভূমি অঞ্চল। ২০০২ সালের বৃহত্তম অনুষ্ঠানে প্রায় ৫০০০ জন উপস্থিত ছিলেন।
এটি পরিচালনা করত একটি সীমিত দায়িত্ত্ব কোম্পানি এবং এটি প্যাসিফিক আইল্যান্ড এন্টারটেইনমেন্ট লিমিটেড ও মিডল আর্থ প্রোডাকশনস লিমিটেড দ্বারা যৌথভাবে মালিকানাধীন ছিল। এরপর ২০০৩ সালে কোম্পানির দুই পরিচালক এবং উৎসবের সঙ্গে সম্পর্কিত ব্যক্তিরা একটি মাদক ব্যবসায়ে ধরা পড়েন। ধরা পড়ার পর, এই উৎসব অধিগ্রহণ করে নিউজিল্যান্ড এন্টারটেইনমেন্ট সার্ভিসেস এবং এটি 'আলপাইন' নামে পুনঃব্র্যান্ড করা হয়। এটি নতুন নাম নিয়ে চালিয়ে যাওয়া হয় এবং পরবর্তীতে নামটি রিদম অ্যান্ড অলপস দ্বারা প্রতিস্থাপিত হয়। এটি "রিদম অ্যান্ড ভাইনস নতুন বছর উৎসব"-এর সংগঠকদের দ্বারা প্রতিষ্ঠিত হয়েছিল এবং উৎসবটি উত্তর দ্বীপে অনুষ্ঠিত হত।
আলপাইন ইউনিটির অনুষ্ঠানে নিউজিল্যান্ডের বিভিন্ন শিল্পী অংশগ্রহণ করেছিলেন। তাদের মধ্যে কিছু উল্লেখযোগ্য শিল্পী হলেন:
রন্তিদেব

রন্তিদেব (সংস্কৃত : रन्तिदेव) হিন্দুধর্মে চন্দ্রবংশের একজন রাজা। তাকে হিতৈষী হিসেবে বর্ণনা করা হয়েছে, ত্রিমূর্তি যখন তার বিশ্বাসের পরীক্ষা করেছিলেন তখন তিনি বিষ্ণুর কাছ থেকে মোক্ষ (মুক্তি) অর্জন করেছিলেন বলে জানা গেছে। ভরতের বংশধর তাকে হিন্দু সাহিত্যে একজন উদার রাজা হিসেবে বর্ণনা করা হয়েছে।
রন্তিদেব বিষ্ণুর একনিষ্ঠ ভক্ত ছিলেন। তিনি ব্রাহ্মণদের কাছে নিজের সম্পদ দান করেন এবং এর মাধ্যমে ধর্মের পথ অনুসরণ করেন। রাজা বিভিন্ন যজ্ঞ সম্পাদন করেন এবং প্রতিশ্রুতি প্রদান করেন। একবার বহু পশু স্বর্গলোকে পৌঁছানোর আকাঙ্ক্ষায় স্বয়ংক্রিয়ভাবে এসে অগ্নিহোত্র যজ্ঞের মাধ্যমে মোক্ষ লাভ করতে চায়। যজ্ঞের সময় অসংখ্য পশু বলি দেওয়া হয়, এবং তাদের প্রবাহিত রক্ত থেকে একটি নদী সৃষ্টি হয়, যা পরে চর্মণ্বতী নামে পরিচিত হয়। স্থানীয় ঐতিহ্য অনুযায়ী, এই নদীকেই বর্তমানে চম্বল নদী বলে মনে করা হয়। এই কাহিনী মহাভারতের দ্রোণ পর্বে উল্লেখ করা হয়েছে।
ভাগবত পুরাণে বলা হয়েছে যে রন্তিদেব একবার অন্যদের প্রয়োজনের জন্য নিজের সমস্ত কিছু দান করেছিলেন, যার ফলে তাঁর পরিবার চরম দারিদ্র্যের সম্মুখীন হয়। আটচল্লিশ দিন পার হয়ে গেলেও রাজা এক ফোঁটা জলও পান করতে পারেননি। পরদিন সকালে তিনি সাম্যাবা নামে ঘি ও দুধের একটি খাবার পেলেন। কিন্তু ঠিক যখন তিনি তা গ্রহণ করতে যাচ্ছিলেন, তখন এক ব্রাহ্মণ অতিথি তাঁর দরজায় উপস্থিত হন। রন্তিদেব এই পবিত্র ব্যক্তিকে বিষ্ণুর এক প্রকাশ রূপে দেখে নিজের অংশ তাঁকে দান করেন। এরপর, যখন খাবার আবার পরিবারের সদস্যদের মধ্যে বিতরণ করা হয়, তখন এক শূদ্র এসে উপস্থিত হন, এবং রাজা তাঁর অংশও তাঁকে দান করেন। এরপর এক শিকারি তার শিকারী কুকুরসহ উপস্থিত হয় এবং একজন চণ্ডালও এসে পৌঁছায়, ঠিক যখন রন্তিদেব নিজের খাবার গ্রহণ করতে যাচ্ছিলেন। তিনি নিঃস্বার্থভাবে তার অবশিষ্ট খাবার শিকারিকে দেন এবং যা কিছু জল ছিল তা চণ্ডালকে প্রদান করেন। তিনি ঘোষণা করেন যে তিনি সংসারের মোহ কামনা করেন না; বরং তিনি সকল জীবের দুঃখ মোচনের জন্য নিজে দুঃখ সহ্য করতে প্রস্তুত। যদিও রন্তিদেব তৃষ্ণায় মৃত্যুর মুখে ছিলেন, তবুও তিনি বললেন যে দুঃখী চণ্ডালকে জল দান করেই তাঁর ইন্দ্রিয়গুলোর সমস্ত কষ্ট দূর হয়েছে। তখন ত্রিমূর্তি (ব্রহ্মা, বিষ্ণু ও শিব) তাঁর সামনে উপস্থিত হন এবং জানান যে তাঁর বিশ্বাস পরীক্ষা করার জন্যই তাঁরা অতিথির রূপে এসেছিলেন। রন্তিদেব তাঁদের প্রণাম করেন এবং পূর্ণভাবে বিষ্ণুর শরণাগত হন। তিনি দেবতাদের কাছ থেকে কোনো বর প্রার্থনা করেননি, কারণ তাঁর ভক্তির শক্তিই তাঁকে সম্পূর্ণরূপে তৃপ্ত করেছিল।
মাইকেল রুবিন

মাইকেল রুবিন (জন্ম ১৯৭১) আমেরিকান এন্টারপ্রাইজ ইনস্টিটিউট (AEI)-এর একজন সিনিয়র ফেলো। তিনি পূর্বে পেন্টাগনে একজন কর্মকর্তা মধ্যপ্রাচ্য সংক্রান্ত বিষয়গুলো নিয়ে হিসেবে কাজ করেছেন এবং কোয়ালিশন প্রোভিশনাল অথরিটির রাজনৈতিক উপদেষ্টা হিসেবে দায়িত্ব পালন করেছেন। তিনি নিয়মিতভাবে মধ্যপ্রাচ্য, দক্ষিণ এশিয়া, আফ্রিকা, তাইওয়ান এবং আমেরিকার কূটনীতি সংক্রান্ত বিষয়ে লেখালেখি করেন।
ফিলাডেলফিয়ার স্থানীয় বাসিন্দা রুবিন ইয়েল বিশ্ববিদ্যালয় থেকে জীববিজ্ঞানে বিএস (১৯৯৪) এবং ইতিহাসে পিএইচডি (১৯৯৯) অর্জন করেন। তার গবেষণাপত্র The Making of Modern Iran, 1858–1909: Communications, Telegraph and Society ইয়েলের জন অ্যাডিসন পোর্টার পুরস্কার জিতেছিল।
রুবিন ইয়েল বিশ্ববিদ্যালয়, হিব্রু বিশ্ববিদ্যালয় এবং জনস হপকিন্স বিশ্ববিদ্যালয়ে ইতিহাস বিষয়ে লেকচার দিয়েছেন এবং ইরাকের কুর্দিস্তান অঞ্চলের সুলাইমানিয়াহ, সালাহউদ্দিন ও দোহুক বিশ্ববিদ্যালয়ে অতিথি অধ্যাপক হিসেবে কাজ করেছেন। ২০০২ থেকে ২০০৪ সাল পর্যন্ত তিনি প্রতিরক্ষা সচিবের কার্যালয়ে ইরান ও ইরাক বিষয়ক স্টাফ উপদেষ্টা ছিলেন। ২০০৩ থেকে ২০০৪ সাল পর্যন্ত তিনি বাগদাদে কোয়ালিশন প্রোভিশনাল অথরিটির রাজনৈতিক উপদেষ্টা হিসেবে কাজ করেন।
২০০৪ থেকে ২০০৯ সাল পর্যন্ত তিনি Middle East Quarterly-এর সম্পাদক ছিলেন। তিনি কাউন্সিল অন ফরেন রিলেশনস এবং কার্নেগি কাউন্সিল ফর এথিক্স ইন ইন্টারন্যাশনাল অ্যাফেয়ার্স থেকে ফেলোশিপ পেয়েছেন।
২০০৭ এবং ২০২১ সালের মধ্যে তিনি মার্কিন নৌবাহিনী স্নাতক বিদ্যালয়ে লেকচারার হিসেবে কর্মরত ছিলেন। সেখানে তিনি মার্কিন সেনাবাহিনী, মেরিন এবং নৌবাহিনীর শীর্ষ নেতাদের ইরাক, পারস্য উপসাগর এবং আফগানিস্তানে নিয়োগের আগে প্রশিক্ষণ দিতেন।
রুবিন অনলাইন জাতীয় নিরাপত্তা ওয়েবসাইট 19FortyFive-এর একজন কন্ট্রিবিউটিং এডিটরও।
২০১৭ সালে তুরস্ক রুবিনের টুইটার অ্যাকাউন্ট বন্ধ করার আদেশ দেয় এবং তাকে তুরস্কের রাষ্ট্রপতি রেচেপ তাইয়েপ এরদোয়ানকে অপমান করার অভিযোগে অভিযুক্ত করে। টুইটার এই আদেশ না মানলে তুর্কি আইনের অধীনে জরিমানার মুখোমুখি হতে পারত। রুবিনের সমালোচনামূলক টুইটগুলো এই আইনি বিরোধের কারণ হয়ে ওঠে।
বালতাই

বালতাই (মর্দভিন: "Балта́й") হলো একটি ঐতিহ্যবাহী উৎসব। এটি প্রধানত তাতারস্তানে মর্দভিন জনগণ উদযাপন করে। উৎসবটির নাম তাতার ভাষায় "মধু উৎসব" হিসাবে অনুবাদ হয়, যা "বাল" (মধু) এবং "তাই" (আলোর অনুষ্ঠান বা ভোজন) শব্দ থেকে উদ্ভূত। বালতাই উৎসবটি হোয়িটসানডে এর পরবর্তী প্রথম রবিবারে উদযাপিত হয়। উৎসবটির বৈশিষ্ট্য হলো বিশেষ প্রথা, যেমন একটি ভাল্লুককে বির্চ পাতায় সাজানো এবং একটি গোল নাচ পরিবেশন করা।
বালতাই উৎসবটি মর্দভিন জনগণের মধ্যে একটি গুরুত্বপূর্ণ সাংস্কৃতিক অনুষ্ঠান। এটি তাদের গভীর ঐতিহ্য এবং রীতিনীতি প্রতিফলিত করে। উৎসবটির অনন্য আচার, যেমন ভাল্লুক সাজানো এবং গোল নাচ, আরও স্পষ্টভাবে মর্দভিন জনগণের প্রকৃতির সঙ্গে সংযোগ এবং তাদের সাংস্কৃতিক ঐতিহ্যের প্রতি নিবেদনকে চিহ্নিত করে।
অউসু কার্নিভাল

অউসু কার্নিভাল (ফরাসিতে "carnaval d'Aoussou") হলো একটি বার্ষিক উৎসব এবং সাংস্কৃতিক অনুষ্ঠান। এটি প্রতি ২৪ জুলাই তিউনিসিয়ার সুসাতে অনুষ্ঠিত হয়।
এটি তিউনিসিয়া সহ অন্যান্য স্থান থেকে আগত লোক শিল্পীগণের একটি মিছিল, যেখানে থাকে প্রতীকী রথ, ধুমধাম এবং এটি বুজাফার সৈকতের কাছে অনুষ্ঠিত হয়। "অউসু" (এটি বার্বার ক্যালেন্ডার অনুযায়ী আগস্ট মাসের তাপপ্রবাহ দ্বারা চিহ্নিত) শুরুর আগের সন্ধ্যায় এই অনুষ্ঠানটি হয়। প্রাথমিকভাবে এটি ছিল একটি প্যাগান উৎসব (নেপচুনালিয়া)। রোমান আফ্রিকা প্রদেশে এটি সমুদ্রের দেবতা নেপচুনকে উৎসর্গীকৃত ছিল এবং সম্ভবত ফিনিশীয় সময়েও এটি অনুষ্ঠিত হত: 'অউসু' শব্দটি অকেয়ানোসের বিকৃত রূপ হতে পারে। এই দেবতাকে উৎসর্গীকৃত উপাসনা সময়ের সাথে সাথে পরিবর্তিত হয়েছে এবং ধর্মীয় অর্থ হারিয়েছে। আধুনিক যুগে, তিউনিসীয় বিপ্লবের আগে উৎসবটি রাজনৈতিক প্রচারণার জন্য ব্যবহৃত হত।
২০১৪ সালে এটি সাংগঠনিক এবং আর্থিক কারণে বাতিল করা হয়েছিল, তবে ২০১৫ সালে উৎসবটি পুনরায় শুরু হয়।
কালচারামা

প্রতিবছর, নেভিসবাসীরা তাদের ঐতিহ্য উদযাপন করেন কালচারামা দ্বারা। প্রতি বছর জুলাইয়ের শেষ বা আগস্টের শুরুতে এটি অনুষ্ঠিত হয়। সেখানে নেভিসবাসীরা যারা দূরে চলে গিয়েছিলেন এবং তাদের বন্ধু ও পরিবারের সাথে উদযাপন করতে ফিরে আসেন, তাদের সম্মান জানানো হয়। এটি একটি উদযাপন এবং উৎসব যেখানে সাংস্কৃতিক ঐতিহ্য উপভোগ করা হয়। প্রতিদিন রাতে সঙ্গীত, পার্টি, খাদ্য উৎসব ও কনসার্ট থাকে এবং ভোরবেলা চার্লসটাউন শহরের মধ্যে দিয়ে পদযাত্রা করে শেষ হয়।
উৎসবটি শুরু হয় ১৯৭৪ সালে। কালচারামার ধারণাটি ফেব্রুয়ারি ১৯৭৪ সালে নেভিস নাট্য ও সাংস্কৃতিক সোসাইটি এর একটি বৈঠকে উত্থাপিত হয়েছিল।
 http://www.nevispages.com/culturama/about-culturama/
ফকল্যান্ডস ডে

ফকল্যান্ডস ডে হল ফকল্যান্ড দ্বীপপুঞ্জ প্রথম আবিষ্কৃত হওয়ার উদযাপন। জন ডেভিস ১৫৯২ সালে একে আবিষ্কার করেছিলেন এবং এটি ১৪ আগস্ট উদযাপিত হয়।
এটি এক সময় ফকল্যান্ড দ্বীপপুঞ্জের জাতীয় দিবস হিসেবে গণ্য হতো। তবে বেশিরভাগ ক্ষেত্রেই এটি মুক্তি দিবস দ্বারা প্রতিস্থাপিত হয়েছে এবং দিনটি ফকল্যান্ড যুদ্ধেরর সমাপ্তিদিবস হিসেবে সূচীত হয়। ২০০২ সাল থেকে ফকল্যান্ড ডে-কে আর সর্বসাধারণের ছুটির দিন হিসেবে ধরা হয়না, নির্বাহী পরিষদ দ্বারা ছুটির দিনটি পরিবর্তন করে অক্টোবর মাসের প্রথম সোমবার পিট কাটিং ডে পুনঃপ্রবর্তন করার জন্য উদযাপিত হয়।
পুকলাই

পুকলাই বা ফুকলাই (কেচুয়া ভাষায় খেলা, খেলা / কার্নিভাল,) একটি ঐতিহ্যবাহী উৎসব। এটি কেন্দ্রীয় আন্দিজ পর্বতমালা অঞ্চলে উদযাপিত হয়। "খেলা" শব্দটি দিয়ে, বৃষ্টির মরশুম শেষে অর্থাৎ ফসল কাটার সময় মেঘ অথবা ফুলের বাতাসের মধ্যে "খেলা"কে বোঝায়। বলিভীয় "পুকলাই" একটি খ্রিষ্টীয় কার্নিভাল, এটি স্পেনীয়দের ওপর জয়লাভের উদযাপন সম্পর্কিত – তাই এখনো রীতিগত নৃত্যে স্প্যানীয় হেলমেট এবং বর্শাগুলি দেখা যায়।
মার্চ ২০১১ সালে, বলিভিয়া "পুকলাই" উৎসব (তারাবুকোতে, ইয়ামপারা জনগণের আয়ারিচি নৃত্যসহ) ইউনেস্কোতে বিশ্ব ঐতিহ্য স্বীকৃতির জন্য প্রস্তাব করে এবং এটি মানবতার সাংস্কৃতিক এবং অধরা সাংস্কৃতিক ঐতিহ্য হিসেবে অন্তর্ভুক্ত হয়।
আসমী

আসমী () একটি প্রথাগত শ্রীলঙ্কান ছাঁকা তেলে ভাজা মিষ্টান্ন। এটি আলুথ অপুরুদ্দা/পুথান্দু (সিংহলি/তামিল নববর্ষ), বিয়ে এবং জন্মদিনে পরিবেশন করা হয়।
এটি চালের আটা এবং নারকেল দুধ দিয়ে তৈরি। আবার এটি দাবুল কুরুন্ডু পাতার রস (দারচিনি পাতা) এর সাথে মিশিয়ে তারপর নারকেল তেলে ভাজা হয়। প্রায়ই কুরুন্ডুর পরিবর্তে ঢেঁড়শের রস ব্যবহার করা হয়। এটি কিছু দিন রাখার পর আবার ছাকাঁতেলে ভাজা করা হয় এবং খাদ্য রং দেওয়া চিনির রস দিয়ে সাজানো হয়।
আফগানি বার্গার

একটি আফগানি বার্গার (কাবুলি বার্গার বা আয়াতোল্লাহ বার্গার হিসেবেও পরিচিত) হলো একটি আফগান ফাস্ট ফুড র‍্যাপ যেটি আফগান রুটির মধ্যে গরম ফ্রেঞ্চ ফ্রাই, চাটনি এবং অন্যান্য মশলা, শাকসবজি, এবং প্রায়শই সসেজ বা অন্যান্য মাংসের উপাদান রাখা হয়। এটি আফগান রন্ধনশৈলীর প্রভাব ফেলেছে এবং পাকিস্তানে আফগান অভিবাসীদের কাছে জনপ্রিয় করা হয়েছিল (বিশেষ করে ইসলামাবাদ, যেখানে এটি শহরের একটি প্রধান স্ট্রিট ফুড হিসেবে বিবেচিত হয় এবং পেশোয়ারে)।
ভেনিটা কোয়েলহো

ভেনিটা কোয়েলহো একজন ভারতীয় লেখক, পরিচালক ও শিল্পী, যিনি বর্তমানে গোয়া-তে বসবাস করেন।
উত্তরাখণ্ড দেহরাদুন জন্মগ্রহণকারী কোয়েলো কলকাতায় বড় হন এবং পড়াশোনা করেন। তিনি সেন্ট জেভিয়ার্স কলেজে শিক্ষালাভ করেন। পরে তিনি মুম্বাই (বম্বে)-তে চলে যান এবং সোফিয়া কলেজ থেকে সামাজিক যোগাযোগ মিডিয়া বিষয়ে ডিপ্লোমা সম্পন্ন করেন।
চলচ্চিত্র ও টেলিভিশনে কাজ করার পর, তিনি গোয়াতে চলে আসেন। তিনি একাধিক বইয়ের লেখক, যার মধ্যে রয়েছে "ডেড অ্যাজ আ ডোডো", যা ২০২০ সালে সাহিত্য অকাদেমি বাল পুরস্কার এবং ২০১৬ সালে "দ্য হিন্দু" গুড রিডস পুরস্কার লাভ করে।
তার টেলিভিশন ক্যারিয়ার শুরু হয় মুম্বাই-এর ইউটিভি-তে ইন্টার্ন হিসেবে। এরপর তিনি বিভিন্ন শো লেখেন, প্রযোজনা করেন ও পরিচালনা করেন। তিনি সনি এন্টারটেইনমেন্ট টেলিভিশন, এনডেমল ইন্ডিয়া, নিম্বাস এবং সিনেভিস্তাস লিমিটেড-এ কাজ করেছেন। কোয়েলহো দৈনিক ধারাবাহিক "ত্রিকাল" এবং করন জোহর-এর স্টেপমম-এর অভিযোজন উই আর ফ্যামিলি-র জন্য চিত্রনাট্য লিখেছেন। এছাড়াও, তিনি ২০০৩ সালে "জাসসি জ্যায়সা কোই নাহি"-র জন্য চিত্রনাট্য লিখেছেন।
কোয়েলহো ক্যানভাস এবং কাচের ওপর তেল ও অ্যাক্রিলিক রঙে চিত্রাঙ্কন করেন।
তিনি "দ্য ইন্ডিয়ান এক্সপ্রেস"-এ "দ্য টেল অব টু সিটিজ" শিরোনামে একটি কলাম লিখতেন। এছাড়া "দ্য ইন্ডিয়ান এক্সপ্রেস", "দ্য এশিয়ান এজ" এবং "ও হেরাল্ডো"-তেও বিভিন্ন কলাম লিখেছেন।
গহনার ঘটনা

গহনার ঘটনা বা "ইফক" ৬২৭ সালের প্রথম দিকে আরবে সংঘটিত একটি ঘটনা। ইসলামের নবী মুহাম্মদের স্ত্রীদের একজন আয়েশা (রাঃ) একটি যুদ্ধ থেকে আসার সময় লক্ষ করেন তার গলার হার গলায় নেই। সাফওয়ান বিন মুআত্তাল নামে একজন তরুণ মুসলিম সৈনিকের সাথে প্রতারণা করেছিলো ।
ঘটনাটি সম্পর্কে হাদিস শরীফে আয়েশা (রা.) কর্তৃক বর্ণিত আছে। হিজরতের পঞ্চম বছরের শা'বান মাসে (৬২৭)একটি অভিযান সংঘটিত হয়েছিল। মুসলমানদের মধ্যে সংঘাতের সম্ভাবনা তৈরির ফলে, যারা অভিযোগ ছড়িয়ে দিয়েছিল তাদের বেত্রাঘাতের শাস্তি দেওয়া হয়েছিল এবং জনসাধারণকে জানানো হয়েছিল যে মুহাম্মদ কর্তৃক নতুন আয়াত অবতীর্ণ হয়েছে।
"ইফকে" শব্দটি আরবি ভাষা থেকে এসেছে। কারো উপর দোষ চাপিয়ে দেওয়া।
মুরাইসি অভিযানটি হুজা উপজাতির বানুমুস্তালিক রাজবংশের বিরুদ্ধে সংগঠিত হয়েছিল। মুরাইসি জলকূপের কাছে বানুমুস্তালিক রাজবংশকে আক্রমণ করেছিল কিছুক্ষণ যুদ্ধের পর রাজবংশের বেশিরভাগ যোদ্ধা মারা যায় এবং বেঁচে যাওয়া লোকেরা পালিয়ে যায়। এই যুদ্ধে প্রচুর পরিমাণে গণিমত মুসলিমানরা লাভ করে। বেনি মুস্তালিকের নারী ও শিশুদের বন্দী করা হয়েছিল।
আয়েশার মতে, অভিযানে যাওয়ার আগে, মুহাম্মদ তার স্ত্রীদের তীর দিয়ে লটারি করতে বলেছিলেন এবং আয়েশা অভিযানে অংশগ্রহণের সুযোগ পেয়েছিলেন। অভিযানের সময়, আয়েশা ইয়েমেনি দুষ্ট চোখের পুঁতি দিয়ে তৈরি তার গলার হার পরেছিলেন। এই গহণাটি আয়েশার কাছে কীভাবে এলো তা বিতর্কিত। একটি গুজব অনুসারে, কনে হওয়ার সময় তার মা উম্মে রুমান তাকে এটি উপহার হিসেবে দিয়েছিলেন। অন্য একটি গুজব অনুসারে, তিনি এটি তার বোন এসমার কাছ থেকে ধার করেছিলেন।
যুদ্ধ থেকে ফিরে আসার পর, যখন সাহাবিরা
রাত কাটানোর জন্য মদিনার কাছে এলেন তখন আয়েশা (রা:) বুঝতে পারলেন যে তার গলার হার হারিয়ে গেছে।
আয়েশা কাউকে না জানিয়ে ক্যাম্প ছেড়ে চলে গেল এবং ভোরবেলা তার হার খুঁজতে গেল। আয়েশার মতে, এর কারণ ছিল সে সময় সে তরুণী এবং দুর্বল ছিল।
আয়েশা থাকার জায়গাটিতে অপেক্ষা করতে থাকে এবং যেখানে বসে থাকে সেখানেই ঘুমিয়ে পড়ে। সেনাবাহিনীর পেছনের রক্ষীদের একজন সাফওয়ান ইবনে মুআত্তাল পথে আয়েশার সাথে দেখা করেন। তিনি বললেন, "আমরা আল্লাহর বান্দা এবং আমরা আল্লাহর কাছে ফিরে যাব" এবং আর কোন কথা না বলে আয়েশাকে তার উটের উপর বসিয়ে দিলেন এবং তারা হেঁটে কাফেলাটিকে তার পরবর্তী গন্তব্যে ধরলেন। আয়েশা কাফেলায় ছিলেন না বরং একজন তরুণ সৈনিকের সাথে এসেছিলেন, এই বিষয়টি গুজবের জন্ম দেয়।
যখন আয়েশা শুনলো যে গুজব শুরু হয়েছে তখন সে তার বাবার বাড়িতেই থাকতে শুরু করেছে। উমরের বর্ণনা অনুযায়ী, আয়েশা তার বাবাকে বলেছিলেন, "আল্লাহর রাসূল (সাঃ) আমাকে তার ঘর থেকে বের করে দিয়েছেন।" আবু বকরের পরিবার এতে বিরক্ত হয়ে ওঠে এবং কিছুক্ষণের জন্য আয়েশাকে তার স্বামীর ঘরে ফিরে যেতে দেয়নি।
পদ্মা দেশাই

পদ্মা দেশাই (১২ অক্টোবর ১৯৩১ - ২৯ এপ্রিল ২০২৩) হলেন একজন ভারতীয়-আমেরিকান উন্নয়ন অর্থনীতিবিদ যিনি গ্ল্যাডিস এবং রোল্যান্ড হ্যারিম্যানের তুলনামূলক অর্থনৈতিক ব্যবস্থার অধ্যাপক এবং কলম্বিয়া বিশ্ববিদ্যালয়ের সেন্টার ফর ট্রানজিশন ইকোনমিজের পরিচালক ছিলেন। তিনি সোভিয়েত এবং ভারতীয় শিল্প নীতির উপর তার পাণ্ডিত্যের জন্য বিশেষভাবে পরিচিত ছিলেন। তিনি ২০০৯ সালে পদ্মভূষণে ভূষিত হন।
দেশাই ১৯৩১ সালের ১২ অক্টোবর ব্রিটিশ ভারতের বোম্বে প্রেসিডেন্সির সুরাটে একটি গুজরাটি আনবিল ব্রাহ্মণ পরিবারে জন্মগ্রহণ করেন। তার বাবা-মা শান্তা এবং কালিদাস ছিলেন সাহিত্যের অধ্যাপক এবং কেমব্রিজ বিশ্ববিদ্যালয় হতে শিক্ষা প্রাপ্ত। তারা তিন ভাইবোন ছিলেন।
দেশাই ১৯৫১ সালে মুম্বাই বিশ্ববিদ্যালয় থেকে অর্থনীতিতে বিএ এবং ১৯৫৩ সালে একই বিশ্ববিদ্যালয় থেকে অর্থনীতিতে এমএ ডিগ্রি অর্জন করেন। এরপর ১৯৬০ সালে তিনি হার্ভার্ড বিশ্ববিদ্যালয় থেকে পিএইচডি ডিগ্রি অর্জন করেন। হার্ভার্ড বিশ্ববিদ্যালয়ে শিক্ষাগ্রহণকালে তিনি অর্থনীতিবিদ আলেকজান্ডার গেরশেনক্রন এবং রবার্ট সোলোর দ্বারা প্রভাবিত হন। হার্ভার্ডে পিএইচডি করার সময় তিনি আমেরিকান অ্যাসোসিয়েশন অফ ইউনিভার্সিটি উইমেনের ফেলো ছিলেন।
পৃথিবীর সাগরের তালিকা

পৃথিবীর সাগরের এই তালিকায় বিশ্ব মহাসাগরের প্রান্তিক সাগর, উপসাগর, প্রণালি ইত্যাদি অন্তর্গত। তবে "সাগর" নাম রয়েছে এমন জলরাশি তবেই অন্তর্গত করা হয়েছে যদি এটি বিশ্ব মহাসাগরের অংশ হয়।
রাধিকা রাও

রাধিকা রাও একজন ভারতীয় চলচ্চিত্র পরিচালক। তাঁর পূর্ণদৈর্ঘ্য চলচ্চিত্র পরিচালনায় অভিষেক হয় বিনয় সাপ্রুর সাথে "লাকি: নো টাইম ফর লাভ" (২০০৫) চলচ্চিত্রের মাধ্যমে। তাঁর পরবর্তী চলচ্চিত্রগুলি হল "আই লাভ এনওয়াই" (২০১৫), "সনম তেরি কসম" (২০১৬) এবং "ইয়ারিয়াঁ ২" (২০২৩)। তিনি তাঁর ব্যবসায়িক অংশীদার বিনয় সাপ্রুর সাথে "রাও অ্যাণ্ড সাপ্রু নামে" একটি চলচ্চিত্র প্রযোজনা সংস্থাও পরিচালনা করেন।
বিনয় সাপ্রুর সাথে মিউজিক ভিডিও সহ-পরিচালনা করার পর, ২০০৫ সালে রাধিকা রাও তাঁর সাথে "লাকি: নো টাইম ফর লাভ" চলচ্চিত্রের সহ-পরিচালনার মাধ্যমে চলচ্চিত্র-পরিচালক হিসেবে আত্মপ্রকাশ করেন। "বিবিসি শ্রপশায়ার বলিউডের" জন্য লেখা মনীশ গজ্জরের একটি পর্যালোচনা অনুসারে, ছবিটির কিছু অংশ ধীর গতির এবং এতে কিছু অ-অনুবাদিত রাশিয়ান সংলাপ রয়েছে, তবে এটি "একটি দেখার যোগ্য চলচ্চিত্র", যার মধ্যে সালমান খানের অভিনয় এবং আদনান সামির সঙ্গীত অন্তর্ভুক্ত রয়েছে। "ইন্ডিয়া টুডে-" র একটি পর্যালোচনায়, অনুপমা চোপড়া ছবিটিকে "উচ্চাকাঙ্ক্ষী" বলে বর্ণনা করেছেন, যেখানে "নিস্তব্ধ সুন্দর তুষারাবৃত পতিত জমি, সেন্ট পিটার্সবার্গ এবং রাশিয়ান ধর্মীয় মূর্তির দৃশ্য" রয়েছে, কিন্তু ছবিটির দ্বিতীয় অংশের কড়া সমালোচনা করে মিঠুন চক্রবর্তীর ক্ষণিকের (ক্যামিও) চরিত্রটিকে তিনি "বিরক্তিকর" বলে বর্ণনা করেছেন।
এরপর রাধিকা বিনয় সাপ্রুর সাথে ২০১৫ সালের "আই লাভ এনওয়াই" চলচ্চিত্রটি সহ-পরিচালনা করেন। "আইএএনএস" -এ ট্রয় রিবেইরোর একটি পর্যালোচনায় ছবিটির প্রযোজনা এবং সম্পাদনার প্রশংসা করা হয়েছে, কিন্তু "পুরো প্রেক্ষাপট" কে "মূর্খ ও অবাস্তব" বলে বর্ণনা করা হয়েছে। উপসংহারে বলা হয়েছে, "যদি আপনি প্রেমের গল্প উপভোগ করেন, এমনকি যদি যুক্তির বিরুদ্ধেও যান অথবা আপনি কঙ্গনা রানাওয়াতের একনিষ্ঠ ভক্ত হন, তবেই এই ছবিটি দেখুন।" "ফিল্মফেয়ারে", রচিত গুপ্ত লিখেছেন "এই ছবির কিছু অংশ দেখার মতো" এবং পরিচালনার কাজকে "অপেশাদার সম্পাদন" হিসেবে বর্ণনা করেছেন, তবে তিনি লিখেছেন, "এই ছবিটি দেখার একটি কারণ হল কঙ্গনা রানাওয়াত" এবং তিনি এইসঙ্গে প্রেম চোপড়ার অভিনয়েরও প্রশংসা করেছেন।
রাধিকা রাও তারপর সাপ্রুর সাথে ২০১৬ সালের চলচ্চিত্র "সনম তেরি কসম" সহ-পরিচালনা করেন। "দ্য ইন্ডিয়ান এক্সপ্রেসে" শুভ্রা গুপ্তার একটি পর্যালোচনায় মাওরা হুসাইনের অভিনয়ের প্রশংসা করা হয়েছে কিন্তু সামগ্রিকভাবে ছবিটির কড়া সমালোচনা করা হয়েছে। "দ্য হিন্দুতে", নম্রতা জোশী লিখেছেন যে ছবিটি "নিজেদের জন্য তৈরি" হওয়ায় বেকডেল পরীক্ষায় ব্যর্থ হয়েছে, এবং তিনি পরামর্শ দিয়েছেন "সিনেমা দেখতে দেখতে কাঁদার অভ্যাস থাকলে এক বাক্স ভর্তি টিস্যু নিয়ে যান।"
রাধিকা রাও বিনয় সাপ্রুর সাথে ২০২৩ সালের ছবি "ইয়ারিয়াঁ ২" সহ-পরিচালনা করেছিলেন। "ফার্স্টপোস্টে" বিনম্রা মাথুরের একটি পর্যালোচনায় তাঁদের অতীতের কিছু কাজের ওপর আলোকপাত ক'রে এই ছবিটিকে তুলনামূলকভাবে কম উল্লেখযোগ্য বলা হয়েছে, তবে উল্লেখ করা হয়েছে যে ইউটিউবে এর ট্রেলার ২৫ মিলিয়ন দর্শক পেয়েছে। "রেডিফে" দীপা গেহলোতের একটি পর্যালোচনায় ছবিটিকে "ন্যূনতম গল্প সহ মিউজিক ভিডিওর সংগ্রহ" হিসেবে বর্ণনা করা হয়েছে। "বলিউড হাঙ্গামার" একটি পর্যালোচনায় রাধিকা রাও এবং সাপ্রুর পরিচালনাকে "সৃজনশীল" বলে বর্ণনা করা হয়েছে এবং বলা হয়েছে যে তাঁরা "তাঁদের সাধারণ চিত্রগ্রহণেও অনেক কিছু যোগ করেন।"
রাধিকা রাও এবং বিনয় সাপ্রু কুড়ি বছরেরও বেশি সময় ধরে ১০০টিরও বেশি মিউজিক ভিডিও পরিচালনা করেছেন, যার মধ্যে রয়েছে নুসরাত ফতেহ আলি খান, লতা মঙ্গেশকর, আশা ভোঁসলে, অরিজিৎ সিং, নেহা কক্কর এবং জুবিন নৌটিয়ালের গাওয়া গান। ভূষণ কুমারের মালিকানাধীন টি-সিরিজ কোম্পানির সাথেও তাঁরা মিউজিক ভিডিও পরিচালনার জন্য কাজ করেছেন।
সিঙ্গাপুর জাতীয় অলিম্পিক কাউন্সিল

সিঙ্গাপুর জাতীয় অলিম্পিক কাউন্সিল (; এছাড়াও সংক্ষেপে আইওসি কোড এসজিপি দ্বারা পরিচিত) হলো সিঙ্গাপুরের জাতীয় অলিম্পিক কমিটি। এই সংস্থাটির ১৯৪৭ সালে প্রতিষ্ঠিত হয়েছে; প্রতিষ্ঠার ১ বছর পর ১৯৪৮ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর সিঙ্গাপুরে অবস্থিত।
বর্তমানে সিঙ্গাপুর জাতীয় অলিম্পিক কাউন্সিলের সভাপতির দায়িত্ব পালন করছেন গ্রেস ফু, যিনি ২০২৪ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন ক্রিস্টোফার চান।
১৯৪৭ সালে সিঙ্গাপুরের বহু-ক্রীড়ার সর্বোচ্চ সংস্থা হিসেবে সিঙ্গাপুর জাতীয় অলিম্পিক কাউন্সিল প্রতিষ্ঠিত হয়েছে। অ্যান্ড্রু গিলমোর এই সংস্থার প্রথম সভাপতির দায়িত্ব পালন করেছেন, যিনি ১৯৪৭ হতে ১৯৫১ পর্যন্ত সভাপতির দায়িত্বে নিয়োজিত ছিলেন।
প্রতিষ্ঠার প্রায় এক বছর পর সিঙ্গাপুর ১৯৪৮ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।
শ্রীলঙ্কা জাতীয় অলিম্পিক কমিটি

শ্রীলঙ্কা জাতীয় অলিম্পিক কমিটি (; এছাড়াও সংক্ষেপে আইওসি কোড এসআরআই দ্বারা পরিচিত) হলো শ্রীলঙ্কার জাতীয় অলিম্পিক কমিটি। এই সংস্থাটির ১৯৩৭ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর শ্রীলঙ্কার কলম্বোতে অবস্থিত।
বর্তমানে শ্রীলঙ্কা জাতীয় অলিম্পিক কমিটির সভাপতির দায়িত্ব পালন করছেন সুরেশ সুব্রমনিয়ম, যিনি ২০১৮ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন ম্যাক্সওয়েল ডি সিলভা।
১৯৩৭ সালে শ্রীলঙ্কার বহু-ক্রীড়ার সর্বোচ্চ সংস্থা হিসেবে শ্রীলঙ্কা জাতীয় অলিম্পিক কমিটি প্রতিষ্ঠিত হয়েছে। ভিভিয়ান শকম্যান এই সংস্থার প্রথম সভাপতির দায়িত্ব পালন করেছেন, যিনি ১৯৩৭ হতে ১৯৩৯ পর্যন্ত সভাপতির দায়িত্বে নিয়োজিত ছিলেন।
প্রতিষ্ঠার প্রায় এগারো বছর পর শ্রীলঙ্কা ১৯৪৮ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।
দক্ষিণ জেওলা প্রদেশ

দক্ষিণ জেওলা প্রদেশ (), পূর্বে দক্ষিণ চোল্লা প্রদেশ, যা জিওনাম () নামেও পরিচিত ছিল), দক্ষিণ কোরিয়ার হোনাম অঞ্চলের একটি প্রদেশ এবং মূল ভূখণ্ড কোরিয়ার দক্ষিণতম প্রদেশ। এর উত্তরে উত্তর জেওলা, উত্তর-পূর্বে দক্ষিণ গিয়েওংসাং এবং দক্ষিণ-পশ্চিমে কোরিয়া প্রণালীতে জেজু প্রদেশের সীমানা ঘেঁষে।
সানচিওন প্রদেশের বৃহত্তম শহর, তার পরেই ইয়েসু। অন্যান্য প্রধান শহরগুলির মধ্যে রয়েছে মোকপো, গোয়াংইয়াং এবং নাজু।
উত্তর ও দক্ষিণ জিওলা সহ জিওলা-দো আটটি প্রদেশ ব্যবস্থার মধ্যে প্রথম প্রদেশ যার ১০০০তম বার্ষিকী ২০১৮ সালে পালিত হয়, কারণ 'জিওলা-ডো' নামটি ১০১৮ সালে প্রতিষ্ঠিত হয়েছিল, গোরিওর হিওনজং এর ক্ষমতায় আসার ৯ম বছরে।
বোডগ

বোডগ () হলো একটি মঙ্গোলীয় খাবার। এখানে ছাগল বা তারবাগান মারমট গ্রিল করা হয় এবং গরম পাথর মৃতদেহের ভেতরে প্রবেশ করিয়ে রান্না করা হয়। এটি বিশেষ অনুষ্ঠানে প্রস্তুত করা হয়। মাংস সাধারণত সবজির সঙ্গে পরিবেশন করা হয় এবং সেটি গরম পাথর দিয়ে সিল করা দুধের ক্যান (খরখোগ) বা পশুর হাড়বিহীন শরীরে রান্না করা হয়। সাধারণত শরৎকালে মারমট শিকার করা হয়। তখন তারা বড় হয় এবং শীতনিদ্রার জন্য প্রস্তুতি নিয়ে থাকে।
এই খাবারটি ম্যাথিউ সালেহ পরিচালিত তথ্যচিত্র "বারবিকিউ"তে প্রদর্শিত হয়েছে।
ওয়েলসে ইসলাম

ওয়েলসে ইসলাম একটি সংখ্যালঘু ধর্ম। ওয়েলসে ২.১% মানুষ ইসলাম ধর্ম অনুসরণ করে। খ্রিস্টধর্মের পর ইসলাম ওয়েলসের দ্বিতীয় বৃহত্তম ধর্ম।
ওয়েলসে ব্রিটিশ দ্বীপপুঞ্জের প্রাচীনতম মুসলিম সম্প্রদায়ের বসবাস রয়েছে। ১৯শ শতকের শুরুর দিকে দক্ষিণ ওয়েলসের শিল্পবন্দরে মুসলিম নাবিকরা বসতি গড়ে তোলে।
ওয়েলস এবং মুসলিম বিশ্বের মধ্যে যোগাযোগের প্রমাণ দ্বাদশ শতাব্দীর শুরু থেকে পাওয়া যায়। ওয়েলসে মুসলিম জনগোষ্ঠী কমপক্ষে ১৮০০-এর দশকের মাঝামাঝি থেকে বাস করা শুরু করে। তখন মুসলিম শ্রমিক, বিশেষ করে সোমালি ও ইয়েমেনি নাবিকরা নতুন ওয়েলশ বন্দরে বসতি স্থাপন করে। তারা বেশিরভাগই কার্ডিফের বুটটাউন এলাকায় থাকত। 
ওয়েলসের প্রথম মসজিদ, পিল স্ট্রিট মসজিদটি ১৯৪৭ সালে কার্ডিফে তৈরি করা হয়েছিল। মসজিদটি প্রথমে গম্বুজ ও মিনারসহ তৈরি করা হয়েছিল। কিন্তু ১৯৮৮ সালে এটি একটি ইটের ভবন হিসেবে পুনর্নির্মাণ করা হয়। 
২০০১ সালের শেষ দিকে নিউ মুসলিম নেটওয়ার্ক ওয়েলস প্রতিষ্ঠিত হয়। প্রতিষ্ঠানটির উদ্দেশ্য ছিল ইসলামে ধর্মান্তরিত ব্যক্তিদের এবং তাদের অমুসলিম পরিবারকে সহায়তা ও পরামর্শ প্রদান করা। এই দলটি মসজিদ এবং অন্যান্য ইসলামী সংগঠনগুলিকে "দাওয়াহ" কাজ এবং সম্প্রদায়ের সম্পর্কের বিষয়ে পরামর্শও প্রদান করে।
২০০৩ সালে, মুসলিম কাউন্সিল অফ ওয়েলস প্রতিষ্ঠিত হয়। সারা ওয়েলসে প্রতিষ্ঠানটির সহযোগী সংগঠন রয়েছে। এটি দেশজুড়ে মুসলিম সম্প্রদায়ের প্রতিনিধিত্ব করে।
২০০৬ সালে, কার্ডিফে ১০০ জনেরও বেশি সদস্য নিয়ে মুসলিমদের জন্য প্রথম স্কাউট গ্রুপ চালু করা হয়েছিল।
২০০৭ সালে, যুক্তরাজ্যের প্রথম বিশ্ববিদ্যালয় হিসেবে সোয়ানসি বিশ্ববিদ্যালয় এফওএসআইএস (ফেডারেশন অফ স্টুডেন্টস ইসলামিক সোসাইটিজ, ইউকে অ্যান্ড আয়ার) থেকে ক্যাম্পাসে সেরা মসজিদ সুবিধার জন্য পুরস্কার লাভ করে।
২০০৮ সালে, কারমার্থেনে একটি ইসলামী কেন্দ্র নির্মাণের পরিকল্পনা ঘোষণা করা হয়। কারমারথেনশায়ারের ল্যানিবাইডারে মুসলিম ধর্মগুরুদের প্রশিক্ষণের জন্য একটি কলেজ প্রতিষ্ঠিত হয়েছে। 
২০১০-এর দশকে, আহমদিয়া মুসলিম সম্প্রদায় ওয়েলসে প্রথম আহমদিয়া মসজিদ নির্মাণের পরিকল্পনা ঘোষণা করে।
২০২১ সালের যুক্তরাজ্যের আদমশুমারি অনুযায়ী, ওয়েলসে প্রায় ৬৪,০০০ মুসলিম আছে। ২০১১ সালে এই সংখ্যা ছিল ৪৬,০০০। এর মানে, মুসলিম জনসংখ্যা প্রায় ৫০% বেড়েছে। ওয়েলসের মুসলিমদের মধ্যে ৩৩,৬৫০ জন কার্ডিফে থাকে। এটি মোট মুসলিম জনসংখ্যার অর্ধেকেরও বেশি। 
নিউপোর্ট (১১,২৮০) এবং সোয়ানসি (৭,৬৯৪) যথাক্রমে ওয়েলসে মুসলিম জনসংখ্যার দিক থেকে দ্বিতীয় ও তৃতীয় বৃহত্তম শহর। এই তিনটি শহরে ওয়েলসের ৮০% এর বেশি মুসলিম বাস করে। এই শহরগুলির বাইরে, রেক্সহ্যামে সবচেয়ে বেশি মুসলিম জনসংখ্যা (১,৫৪০) বাস করে। তবে ওয়েলসের বেশিরভাগ এলাকায় মুসলিম জনগোষ্ঠী ছোট হলেও ক্রমশ বাড়ছে। ২০২১ সালের আদমশুমারিতে শুধুমাত্র কেরেডিজিয়ন এবং গুইনেথে মুসলিম জনসংখ্যার সামান্য হ্রাস দেখা গেছে।
ওয়েলসে মোট ৫৭টি মসজিদ আছে। বেশিরভাগ মসজিদ কার্ডিফে অবস্থিত। নিউপোর্টে ৭টি এবং সোয়ানসিতে ৪টি মসজিদ রয়েছে। এছাড়া অ্যাবেরিস্টউইথ, ব্যাঙ্গর, ব্যারি, হ্যাভারফোর্ডওয়েস্ট, ল্যাম্পেটার, নিথ, পোর্ট ট্যালবট ও রেক্সহ্যামের মতো বড় শহরগুলোতেও মসজিদ আছে।
চালাপ

চালাপ (তান নামেও বাজারজাত করা হয়) কিরগিজস্তান, উজবেকিস্তান, এবং কাজাখস্তানে জনপ্রিয় একটি পানীয়। এটি কাতিক বা সুজমা, লবণ এবং আধুনিককালে গ্যাসযুক্ত পানি দিয়ে তৈরি করা হয়।
শোরো পানীয় কোম্পানি "চালাপ শোরো" () নামে বাজারজাত করে।
উজবেকিস্তানে এটি গ্রামীণ সংস্কৃতির অংশ এবং এটি যাযাবর ঐতিহ্য থেকে উদ্ভূত হয়েছে। উজবেক রান্নায় এতে সবজি যোগ করা হয়। ফলে এটি ঠান্ডা সূপের মতো দেখায়।
গুশ-ই ফিল

গুশ-ই ফিল (ফার্সি: گُوش فيل; "হাতির কান") ইরানের একটি ভাজা পেস্ট্রি। এর ময়দার তাল হাতির কানের আকৃতির ("গুশ") হয় এবং তেলে ভাজা হয়। প্রতিটি টুকরার ওপরে পেস্তা বাদাম ও গুঁড়ো চিনি ছড়িয়ে দেওয়া হয়।
এই মিষ্টান্ন প্রধানত চায়ের সাথে পরিবেশন করা হয়, বিশেষ করে রমজান ও নওরোজ উৎসবে।
ময়দার তাল তৈরি করতে ডিম, দুধ ও মাখন ফেটিয়ে শুকনো উপাদানগুলোর সাথে মিশিয়ে নেওয়া হয়।
ইসফাহান ইরানের অন্যতম প্রধান শহর এবং সুস্বাদু মিষ্টির জন্য বিখ্যাত। এখানে গুশ-ই ফিল সাধারণত স্থানীয় দুঘ (পানির সাথে টক দই মিশ্রণ) এর সাথে খাওয়া হয়। এই সংমিশ্রণ বহু বছর ধরে স্থানীয় খাদ্যসংস্কৃতির অংশ এবং এখনও প্রচলিত।
গোভা কালদু

গোভা কালদু একটি ঐতিহ্যবাহী শ্রীলঙ্কার মশলাদার বাঁধাকপি ও মুরগির স্টক। এটি প্রায়শই ইডিয়াপ্পাম (স্ট্রিং হপার)-এর সাথে পরিবেশন করা হতো।
এই খাবারটি সম্ভবত পর্তুগিজ উৎসের। এর নাম "কালদু" এসেছে পর্তুগিজ শব্দ "কালদো" থেকে। এটি স্টকের নাম এবং "গোভা" এসেছে পর্তুগিজ বাঁধাকপি কৌভে ট্রনচুদা থেকে।
এটি প্রাচীন কালের অভিজাত সিংহলী পরিবারগুলোর মধ্যে বেশ জনপ্রিয় ছিল এবং ২০শ শতকের প্রথমভাগ পর্যন্ত প্রচলিত ছিল।
খাপসে

খাপসে (তিব্বতি: ཁ་ཟས་) বা সাধারণভাবে "আমজক" (তিব্বতি: ཨམ་བྱོག་ কান থেকে) একটি ছাঁকা তেলে ভাজা তিব্বতি বিস্কুট। এটি ঐতিহ্যগতভাবে তিব্বতি নববর্ষ বা লোসার উপলক্ষে প্রস্তুত করা হয়।
খাপসের জন্য সাধারণত ময়দা, ডিম, মাখন ও চিনি দিয়ে ময়দার তাল তৈরি করা হয় এবং এটি বিভিন্ন আকার ও আকৃতিতে তৈরি করা হয়। কিছু খাপসেতে গুঁড়ো চিনি ছড়ানো হয়। অন্যদিকে গাধার কানের আকৃতির খাপসে আলংকারিক হয়।
বাবা (রুটি)

বাবা (, pinyin: Bābā) হল এক ধরনের পুরু, গোলাকার, ভারী রুটি। এটি নাশি জনগোষ্ঠী দ্বারা উত্তর-পশ্চিম ইউনান, চীনে তৈরি করা হয় এবং সাধারণ বা বিভিন্ন পুরসহ প্রস্তুত করা হতে পারে। এটি মিষ্টি বা ঝাল উভয় রকমের হতে পারে।
পর্যটকদের কাছে এটি কখনও কখনও "চাইনিজ পিৎজা" নামে বিপণন করা হয় এবং বলা হয় যে এটি চিং রাজবংশের সময় উদ্ভাবিত হয়েছিল। ইউনানের বিভিন্ন অঞ্চলে এর বৈচিত্র্য লক্ষ্য করা যায়। এর বহুমুখীতার কারণে বাবা সাধারণ অবস্থায় খাওয়া যায়, টুকরো টুকরো করে ঝাল জলখাবারে পরিণত করা যায় বা জনপ্রিয় স্ট্রিট ফুড হিসেবে বিশেষ করে প্রাতঃরাশে পরিবেশন করা হয়।
উত্তর জেওলা প্রদেশ

উত্তর জিওলা প্রদেশ, আনুষ্ঠানিকভাবে জিওনবুক রাজ্য (), হল কোরীয় উপদ্বীপের দক্ষিণ-পশ্চিমে হোনাম অঞ্চলে দক্ষিণ কোরিয়ার একটি বিশেষ স্বায়ত্তশাসিত প্রদেশ। এর উত্তরে দক্ষিণ চুংচেওং, পূর্বে উত্তর গিয়েওংসাং এবং দক্ষিণ গিয়েওংসাং এবং দক্ষিণে দক্ষিণ জেওলা প্রদেশের সীমানা অতিক্রম করে।
১৮৯৬ সালে কোরিয়ার আটটি প্রদেশের মধ্যে একটি পুরাতন জেওলা প্রদেশের উত্তর অংশ থেকে জিওনবুক রাজ্যের উদ্ভব হয়। মূলত উত্তর জেওলা প্রদেশ, ১৮ জানুয়ারী ২০২৪ সালে এর নামকরণ করা হয় জিওনবুক (উত্তর জিওলার সংক্ষিপ্ত রূপ)। একই সাথে অঞ্চলটি আরও স্বায়ত্তশাসন লাভ করে এবং একটি নিয়মিত প্রদেশের পরিবর্তে স্ব-শাসিত প্রদেশ হিসেবে শ্রেণীবদ্ধ হয়। উত্তর জেওলার বিশেষ স্বায়ত্তশাসিত প্রদেশ গঠনের বিশেষ বিলটি হল পিপল পাওয়ার পার্টি কর্তৃক ২০২২ সালের আগস্টে বিশেষ স্বায়ত্তশাসিত প্রদেশ প্রতিষ্ঠার বিশেষ আইনের ৬ অনুচ্ছেদ অনুসারে উত্থাপিত একটি প্রকল্প। জেজু এবং গাংওয়ান প্রদেশের পর এটি তৃতীয় স্থান যাকে এই মর্যাদা দেয়া হলো।
জিওনজু হল জিওনবুকের রাজধানী এবং বৃহত্তম শহর এবং ইকসান, গুনসান এবং জিওনগেপ এর অন্যান্য প্রধান শহর।
আটটি প্রদেশ ব্যবস্থার মধ্যে উত্তর জেওলা সহ জেওলা প্রদেশই প্রথম প্রদেশ/রাজ্য যার ১০০০তম বার্ষিকী ২০১৮ সালে পালিত হয়, কারণ ১০১৮ সালে গোরিওর হিওনজং-এর ক্ষমতায় থাকার সময় 'জিওলা-দো' নামটি প্রতিষ্ঠিত হয়েছিল।
দক্ষিণ গিয়েওংসাং প্রদেশ

দক্ষিণ গিয়েওংসাং প্রদেশ (, ) দক্ষিণ কোরিয়ার দক্ষিণ-পূর্বে অবস্থিত একটি প্রদেশ। প্রাদেশিক রাজধানী চাংওয়ানে অবস্থিত। এটি বুসানের প্রধান মহানগর কেন্দ্র এবং বন্দর সংলগ্ন। ইউনেস্কোর বিশ্ব ঐতিহ্যবাহী স্থান হাইনসা, একটি বৌদ্ধ মন্দির যেখানে "ত্রিপিটক কোরিয়ানা" রয়েছে এবং অন্যতম দর্শনীয় স্থান, এই প্রদেশে অবস্থিত। অটোমোবাইল এবং পেট্রোকেমিক্যাল কারখানাগুলি মূলত প্রদেশের দক্ষিণ অংশে কেন্দ্রীভূত, উলসান থেকে বুসান, চাংওয়ান এবং জিনজু পর্যন্ত বিস্তৃত।
বাবাওচাই

বাবাওচাই () একটি সাধারণ চীনা পদ। এটি বিভিন্ন সবজি, সামুদ্রিক খাদ্য এবং অন্যান্য অতিরিক্ত উপকরণ স্টার-ফ্রাই করে তৈরি করা হয়। এটি অন্যান্য পদের পাশাপাশি বা ভাতের উপর দিয়ে পরিবেশন করা যায়।
বাবাওচাই আটটি উপকরণের সংমিশ্রণ। "বাবাও" (八寶) অর্থ "আটটি রত্ন," এবং "চাই" (菜) অর্থ "সবজি," "পদ," বা "সাইড ডিশ।" বাবাওচাইয়ে সমুদ্র শসা, চিংড়ি, স্কুইড এবং বাঁশ কোড়লসহ বিভিন্ন সবজি থাকে। মাংস, তোফু, ডিম এবং অন্যান্য অতিরিক্ত উপকরণও এতে যোগ করা যায়। উপকরণগুলো টুকরো করে ওক বা প্যানে স্টার-ফ্রাই করা হয় এবং সয়াসস ও তিলের তেল দিয়ে মশলা যোগ করা হয়।
এই পদটি কোরিয়াতে পালবোচে () এবং জাপানে হাপ্পোসাই নামে পরিচিত।
বাবাওচাই-এর উৎপত্তি নিয়ে বিভিন্ন মতামত রয়েছে। চীনের চিং রাজবংশের শেষ সময়ে, সম্রাট মোক জং এর জন্মদাত্রী মা একজন খ্যাতনামা রন্ধনবিশারদ ছিলেন। তিনি ১২০ ধরনের পার্শ্বপদ অর্ডার করতেন। তার রাঁধুনিরা খাবার প্রস্তুত করার পর, পড়ে থাকা উপকরণ আস্বাদন করে দেখতেন এবং পরে খাবারটি আস্বাদন করতেন। আরেকটি মত অনুসারে, ১১শ শতকে লিয়াওনিং প্রদেশের কৃষকেরা বিভিন্ন খাবার খেতে শুরু করেন যেটি তারা কাজের বিরতিতে চায়ের সঙ্গে খেতেন।
উত্তর গিয়েওংসাং প্রদেশ

উত্তর গিয়েওংসাং প্রদেশ (, ) দক্ষিণ কোরিয়ার পূর্বাঞ্চলের একটি প্রদেশ, এবং এর আয়তন , এটি কোরীয় উপদ্বীপের বৃহত্তম প্রদেশ। প্রদেশটি ১৮৯৬ সালে প্রাক্তন গিয়েওংসাং প্রদেশের উত্তর অংশ থেকে গঠিত হয়েছিল এবং ১৯৪৫ সালে দেশটির বিভাজনের আগ পর্যন্ত কোরিয়ার একটি প্রদেশ (জাপানি শাসনামলে কেইশোহোকু-দো নামে পরিচিত) ছিল, তারপর দক্ষিণ কোরিয়ার অংশ হয়ে ওঠে।
১৮৯৬ থেকে ১৯৮১ সাল পর্যন্ত দেগু উত্তর গিয়েওংসাং প্রদেশের রাজধানী ছিল, কিন্তু ১৯৮১ সাল থেকে এটি প্রদেশের অংশ নয়। ২০১৬ সালে, প্রাদেশিক রাজধানী দেগু থেকে আন্দং -এ স্থানান্তরিত হয়।
বাইলান তরমুজ

বাইলান তরমুজ () হলো একটি স্থানীয়ভাবে জনপ্রিয় তরমুজ। এটি গানসু প্রদেশের লানঝোউ শহরের আশেপাশে চাষ করা হয় এবং এটি চীন গণপ্রজাতন্ত্রের রাজধানী শহর। এটি হানিডিউ তরমুজের একটি জাত। এটি গোলাকার থেকে কিছুটা উপগোলাকার হয় এবং সাধারণত সাদা আবরণসহ মিষ্টি, সাদা বা হালকা সবুজ রঙের শাঁসযুক্ত হয়। ছবিতে, তরমুজটি হালকা হলুদ, কমলা বা সাদা দেখায়, যার শাঁস হালকা সবুজ বা এপ্রিকট হলুদ, যা একে প্রকৃত তরমুজের অন্যান্য জাতের সাথে সাদৃশ্যপূর্ণ করে। এটি তরমুজের অভ্যন্তরীণ শাঁসের ঘনত্বের কারণে ভারীও হয়ে থাকে। অন্যান্য হানিডিউ তরমুজের মতো বাইলান তরমুজ ভিটামিন সি এবং প্রোটিন সমৃদ্ধ।
চীনা সূত্র অনুসারে, এই তরমুজ ১৯৪০ এর দশকে হেনরি এ. ওয়ালেস, মার্কিন যুক্তরাষ্ট্রের উপ-রাষ্ট্রপতি, চীন সফরকালে স্থানীয়দের তরমুজের বীজ উপহার দিয়েছিলেন। ওয়ালেস কৃষি বিষয়ে অভিজ্ঞ ছিলেন এবং তিনি একটি প্রধান বীজ কোম্পানি, পাইওনিয়ার হাই-ব্রেড প্রতিষ্ঠা করেছিলেন। এই কারণে চীনারা কখনো কখনো এই তরমুজকে "হুয়ালাইশি" (ওয়ালেস নামের অভিযোজিত রূপ) বলে ডাকে।
একটি তরমুজ প্রজাতি হিসেবে, বাইলান তরমুজ বায়োঅ্যাকটিভ যৌগ যেমন পলিফেনল, ক্যারোটিনয়েড এবং ফ্যাটি অ্যাসিড ধারণ করে। তরমুজকে প্রাকৃতিক প্রতিরোধী খাদ্য হিসেবে ধরা হয় এবং এটি দীর্ঘমেয়াদি রোগ প্রতিরোধে সহায়ক ভূমিকা পালন করে।
নাটোর জেলা ইনডোর স্টেডিয়াম

নাটোর জেলা ইনডোর স্টেডিয়াম বাংলাদেশের একটি জেলা পর্যায়ের ইনডোর খেলাধুলা ও প্রশিক্ষণ আয়োজনের স্টেডিয়াম। এটির অবস্থান নাটোর জেলার শংকর গোবিন্দ চৌধুরী স্টেডিয়ামের উত্তর-পশ্চিম কোনে। বাংলাদেশের বেশিরভাগ স্টেডিয়ামের মতই এটিও জাতীয় ক্রীড়া পরিষদের নির্মিত ও নিয়ন্ত্রিত। স্থাপনাটি স্থানীয় নাটোর জেলা ক্রীড়া সংস্থার তত্ত্বাবধানে রয়েছে।
জাতীয় ক্রীড়া পরিষদ ইনডোর খেলার মান উন্নয়ন ও খেলোয়াড়দের শারীরিক সক্ষমতা বৃদ্ধির উদ্দেশ্যে ২০১১ সালের নভেম্বর থেকে ২০১৫ সালের জুন পর্যন্ত নাটোর ও গাইবান্ধা জেলায় ইনডোর স্টেডিয়াম নির্মাণের সম্ভাব্যতা যাচাই করে। ২০১৬ সালের ৮ অক্টোবর নির্মাণকাজ শুরু হয়। নির্মাণের প্রাক্কালিত বাজেট ছিল ৫ কোটি ৭৩ লাখ ২৭ হাজার টাকা। প্রাক্কালিত বাজেটের চেয়ে অতিরিক্ত ব্যয়সহ সাড়ে ৭ কোটি টাকায় ২০১৯ সালে নির্মাণকাজ শেষ হয়।
কলার রোল

কলা রোল বা কলা কেক একটি সাধারণ চীনা পেস্ট্রি। এটি হংকংয়ে পাওয়া যায় এবং মাঝে মাঝে কিছু বিদেশি চায়না টাউন এলাকাতেও পাওয়া যেতে পারে। এই পেস্ট্রিটি নরম এবং এটি চটচটে চাল দিয়ে তৈরি। উপাদান স্থানভেদে পরিবর্তিত হতে পারে। প্রতিটি রোল বা কেক কলা তেল দিয়ে সুবাসিত থাকে। এটি একটি বৃত্তাকার নল বা চ্যাপ্টা আকৃতির হয় এবং আকারে সাধারণত একজন প্রাপ্তবয়স্কের তর্জনীর চেয়ে কিছুটা বড়। তাই এটি কলার মতো দেখতে লাগে। কখনও কখনও এর মধ্যে দারুচিনির পাকানো পুর থাকতে পারে। আবার কখনও কখনও এর মধ্যে খুব পাকা কলা সূক্ষ্মভাবে কাটা অবস্থায় পুর হিসেবে ব্যবহৃত হয়। মাঝে মাঝে আরও প্রচলিত লাল বিন পেস্টও ব্যবহার করা হয়।
কালো তিলের রোল

ব্ল্যাক সেসেমি রোল একটি ডিম সম ডেজার্ট। এটি হংকং থেকে উদ্ভূত। এটি ১৯৭০ এবং ১৯৮০ এর দশকে জনপ্রিয় হয়েছিল। এটি বিদেশে ক্যান্টোনিজ ইয়াম চা রেস্টুরেন্টেও পাওয়া যায়। এর স্বাদ মিষ্টি এবং গাঢ় মসৃণ এবং নরম।
ডেজার্টটি প্রস্তুত করার জন্য প্রথমে একটি পাতলা স্তর ব্ল্যাক সেসেমি পেস্ট শুকানো হয়। পেস্টটি অবশেষে একটি পাতলা শীতল শীট তৈরি করে। তারপর শীটগুলো একে একে সেসেমি রোলে মুড়ে ফেলা হয়।
ছোয়া-পেং

ছোয়া-পেং' (তাইওয়ানি হোকিয়েন: 礤冰 or 剉冰; পে-ও-জী: "চোয়া-পেং") অথবা ছোয়া বিং (ম্যান্ডারিনে বাওবিং" () নামে পরিচিত) একটি পাতলা বরফ ফালির মিষ্টান্ন। তাইওয়ানে জাপানি শাসনের অধীনে এটি উপস্থাপিত হয় এবং পরে তাইওয়ান থেকে বৃহত্তর চীন এবং মালয়েশিয়া ও সিঙ্গাপুর সহ বড় আঞ্চলিক প্রবাসী চীনা জনগণের দেশগুলিতে ছড়িয়ে পড়ে। এটি তাইওয়ানে বিশেষভাবে জনপ্রিয়। সেখানে এই ডিশটির একটি রূপ শুয়েহুয়া বিং" () নামে পরিচিত এবং সেখানে বরফ পানি থেকে নয় বরং দুধ থেকে তৈরি হয়।
মিষ্টান্নটি একটি বড় আয়তনের বরফের খন্ডের উপর বিভিন্ন উপকরণ দিয়ে তৈরি করা হয়। প্রচুর বৈচিত্র্যময় উপকরণ আছে, তবে সবচেয়ে সাধারণ উপকরণগুলি হল চিনি পানি, কনডেন্সড মিল্ক, অ্যাডজুকি মটর, মুগ, এবং টাপিওকা বল। মরশুম অনুযায়ী ফলও ব্যবহৃত হয়। স্ট্রবেরি বাওবিং শীতকালে পাওয়া যায় এবং আম বাওবিং সাধারণত গ্রীষ্মকালে উপলব্ধ। ঐতিহ্যগতভাবে, এই বরফ ফালিগুলি হাতে তৈরি করা হত, যেখানে একটি বড় হাতুড়ি দিয়ে বরফ চূর্ণ করা অথবা একটি ব্লেড দিয়ে ফালি করা হত। এখন বেশিরভাগ দোকানে মেশিন ব্যবহৃত হয়। যার ফলে সূক্ষ্ম, পাতলা বরফের ফালি তৈরি হয়।
গিয়েওনগি প্রদেশ

গিয়েওনগি প্রদেশ (, ) দক্ষিণ কোরিয়ার সবচেয়ে জনবহুল প্রদেশ।
দেশের বৃহত্তম শহর এবং রাজধানী সিউল, এই এলাকার প্রাণকেন্দ্রে অবস্থিত কিন্তু ১৯৪৬ সাল থেকে এটি পৃথকভাবে একটি প্রাদেশিক-স্তরের "বিশেষ শহর" হিসেবে পরিচালিত হয়ে আসছে। দেশের তৃতীয় বৃহত্তম শহর ইনচিয়ন প্রদেশের উপকূলে অবস্থিত এবং ১৯৮১ সাল থেকে একইভাবে প্রাদেশিক-স্তরের "মহানগর শহর" হিসেবে পরিচালিত হয়ে আসছে। তিনটি বিচারব্যবস্থাকে সম্মিলিতভাবে "সুডোগওয়ান" বলা হয় এবং জুড়ে বিস্তৃত। যার সম্মিলিত জনসংখ্যা ২ কোটি ৬০ লক্ষেরও বেশি - যা ২০২০ সালের আদমশুমারি অনুসারে দক্ষিণ কোরিয়ার মোট জনসংখ্যার অর্ধেকেরও বেশি (৫০.২৫%)।
চাইনিজ আখরোট বিস্কুট

একটি চাইনিজ আলমণ্ড বিস্কুট অথবা চাইনিজ আলমণ্ড কুকি () হচ্ছে একটি প্রকারের চীনা পেস্ট্রি। এটি মুগ ডাল দিয়ে তৈরি হয়। এটি মূলত আলমণ্ড ছাড়া তৈরি হত এবং নামটি মূল বিস্কুটের আলমণ্ড আকৃতির দিকে ইঙ্গিত করে। তবে এখন চীনা আলমণ্ড বিস্কুট সাধারণত গোলাকার আকৃতির হয় এবং তাতে প্রায়ই আলমণ্ড থাকে। বিস্কুটটি গুয়াংডং, হংকং, ম্যাকাও এবং কিছু বিদেশী চীনা বেকারিতে সবচেয়ে সাধারণ পেস্ট্রি। এগুলি ছোট এবং খুবই ভঙ্গুর।
ম্যাকাওতে, স্ন্যাকটি সবচেয়ে জনপ্রিয় বিশেষ পণ্যগুলির মধ্যে একটি, বিশেষত সেন্ট পল ক্যাথিড্রালের ধ্বংসাবশেষের কাছের রাস্তাগুলিতে ১০ থেকে ২০টি দোকান আছে, যেখানে পাশাপাশি দোকানে বিভিন্ন স্বাদের আলমণ্ড বিস্কুট বিক্রি হয়। হকাররা লাইনে দাঁড়িয়ে পণ্য বিক্রি করে। এটি ম্যাকাও পর্যটন ওয়েবসাইটে একটি বিখ্যাত ম্যাকানিজ স্ন্যাক হিসেবে সুপারিশ করা হয়েছে। চোই হেওং ইউয়েন বেকারি এবং কোই কেই ম্যাকাও থেকে আলমণ্ড বিস্কুটের অন্যতম সবচেয়ে জনপ্রিয় ব্র্যান্ড।
গাংওয়ান প্রদেশ

গাংওয়ান প্রদেশ (), আনুষ্ঠানিকভাবে গাংওয়ান রাজ্য (), দক্ষিণ কোরিয়ার একটি বিশেষ স্বায়ত্ব-শাসিত প্রদেশ। এটি দক্ষিণ কোরিয়ার বৃহত্তম এবং সবচেয়ে কম ঘনবসতিপূর্ণ উপবিভাগ হিসেবে পরিচিত। গাংওয়ান দক্ষিণ কোরিয়ার তিনটি প্রদেশের মধ্যে একটি, যাদের বিশেষ স্ব-শাসিত মর্যাদা রয়েছে, বাকি দুটি হল জেজু প্রদেশ এবং জিওনবুক রাজ্য। এর পূর্বে জাপান সাগর, পশ্চিমে গিয়েওনগি প্রদেশ, দক্ষিণে উত্তর গিয়েওংসাং প্রদেশ এবং উত্তর চুংচেওং প্রদেশ এবং উত্তরে সামরিক সীমা রেখা অবস্থিত, যা একে উত্তর কোরিয়া থেকে পৃথক করেছে। ১৯৪৫ সালে কোরিয়া বিভাজনের সময়, ঐতিহাসিক গাংওয়ান প্রদেশটি অর্ধেক ভাগে বিভক্ত হয় এবং আজও তাই রয়েছে।
গাংওয়ানের পিয়ংচাং কাউন্টি ২০১৮ সালের শীতকালীন অলিম্পিক এবং ২০১৮ সালের শীতকালীন প্যারালিম্পিকের আয়োজন করেছিল। গাংওয়ান ২০২৪ সালের শীতকালীন যুব অলিম্পিকও আয়োজন করেছিল।
দক্ষিণ চুংচেওং প্রদেশ

দক্ষিণ চুংচেওং প্রদেশ (), যাকে অনানুষ্ঠানিকভাবে চুংনাম বলা হয়, কোরীয় উপদ্বীপের দক্ষিণ-পশ্চিমে হোসেও অঞ্চলে দক্ষিণ কোরিয়ার একটি প্রদেশ। দক্ষিণ চুংচেওং উত্তরে গিয়েওনগি প্রদেশ, উত্তর চুংচেওং, সেজাং বিশেষ স্বায়ত্তশাসিত শহর এবং পূর্বে দেজন মেট্রোপলিটন সিটি এবং দক্ষিণে উত্তর জেওলা সীমানা রয়েছে।
হংসেং কাউন্টি হল রাজধানী এবং চিওনান হল দক্ষিণ চুংচেওংয়ের বৃহত্তম শহর, এছাড়াও আসান, সিওসান এবং দাংজিন এর প্রধান শহর। ১৯৮৯ সালে মহানগর সিটি হওয়ার আগ পর্যন্ত দেইজিওন দক্ষিণ চুংচেওংয়ের বৃহত্তম শহর ছিল এবং ২০১২ সালে প্রাদেশিক সরকার হংসিওংয়ে স্থানান্তরিত না হওয়া পর্যন্ত ঐতিহাসিক রাজধানী ছিল।
দক্ষিণ চুংচেওং ১৮৯৬ সালে কোরিয়ার আটটি প্রদেশের মধ্যে একটি চুংচেওং প্রদেশ থেকে প্রতিষ্ঠিত হয়েছিল, যা দক্ষিণ-পশ্চিমাঞ্চলীয় অর্ধেক অঞ্চল নিয়ে গঠিত। ১৯১০ সাল থেকে জাপানি ঔপনিবেশিক আমলে দক্ষিণ চুংচেওং চুসেই-নান প্রিফেকচার নামে পরিচিত ছিল এবং ১৯৪৫ সালে কোরিয়া বিভক্ত হওয়ার পর দক্ষিণ কোরিয়ার অংশ হয়ে ওঠে।
সহবাস সংযোগ কৌশল

সহবাস সংযোগ কৌশল যৌন অবস্থানটি মূলত মিশনারি অবস্থানের একটি পরিবর্তন হিসেবে ব্যবহৃত হয় এবং এটি যৌন মিলনের সময় ভগাঙ্কুরে উদ্দীপনা সর্বাধিক সৃষ্টি করে। এটি মিশনারি অবস্থানের "রাইডিং হাই" বৈচিত্র্যের সাথে যৌন মিলনের সময় প্রতিটি সঙ্গীর দ্বারা করা চাপ-প্রতি-চাপ (pressure-counterpressure) গতির সমন্বয়ের মাধ্যমে অর্জন করা হয়।
যখন এটি মিশনারি অবস্থানের একটি পরিবর্তন হিসেবে ব্যবহৃত হয়, তখন পুরুষটি মহিলার ওপরে শোয়। তবে তার শরীর বরাবর একটু ওপরে সরে যায়, যতক্ষণ না তার উত্থিত লিঙ্গ এবং লিঙ্গের পৃষ্ঠদেশ ভগাঙ্কুরের সাথে সংযুক্ত হয়। এই 'পেলভিক-ওভাররাইড' অবস্থান গ্রহণের মাধ্যমে, পুরুষটি একটি মৌলিক যৌন সংযোগ অর্জন করে: সহবাসের সময় যোনি প্রবেশের পাশাপাশি লিঙ্গের গোড়া এবং ভগাঙ্কুরের মধ্যে সরাসরি ও অবিচ্ছিন্ন সংস্পর্শ থাকে।
এরপর সঙ্গীরা যৌন গতিবিধি সমন্বয়ের মাধ্যমে তাদের যৌন সংযোগ বজায় রাখে। প্রচলিত 'ভিতরে-বাইরে' ঠেলা দেওয়ার পরিবর্তে, উভয় সঙ্গী যৌন চাপে এবং প্রতি-চাপে একত্রে কাজ করে, যাতে যৌন মিলনটি দোল খাওয়া বা ঘষার গতিতে পরিণত হয়। মিশনারি অবস্থানের বিপরীতে, এখানে পুরুষের শরীর (মহিলার তুলনায়) ভেতরের ঠেলার সময় নিচের দিকে এবং বাইরের ঠেলার সময় উপরের দিকে ওঠে। যৌন গতিবিধি মূলত শ্রোণীচক্রের মধ্যে কেন্দ্রীভূত থাকে এবং এতে বাহু বা পায়ের কোনো শক্তি ব্যবহৃত হয় না।
পুরুষটি নিচের দিকে ঠেলে দেয় এবং মহিলা উপরের দিকে ঠেলে দেয। ফলে শ্রোণীচক্র পিছনে সরানোর সময় সঙ্গী সামান্য কিন্তু দৃঢ় প্রতি-চাপ প্রদান করে। মহিলা চাইলে তার পা পুরুষের চারপাশে পেঁচিয়ে ধরতে পারেন। এই দোল খাওয়া ও উপরে-নিচে চলমান যৌন গতি ধীরে ধীরে উভয়ের উত্তেজনা তৈরি করে এবং তা স্বাভাবিকভাবে শীর্ষে পৌঁছায়।
মহিলা উপরে অবস্থানের পরিবর্তনটিকে রিভার্স কোইটাল অ্যালাইনমেন্ট টেকনিক বলা হয়।
জামাল আবদেল নাসের মসজিদ (ফিলিস্তিন)

জামাল আবদেল নাসের মসজিদ () হলো ফিলিস্তিনের পশ্চিম তীরের আল-বিরেহ শহরের বৃহত্তম মসজিদ। প্রয়াত আরব নেতা এবং মিশরের সাবেক রাষ্ট্রপতি জামাল আবদেল নাসেরের নামে মসজিদটির নামকরণ করা হয়। 
স্থানীয় অর্থায়নে ১৯৬২ সালে মসজিদের নির্মাণকাজ শুরু হয়, এবং ১৯৬৫ সালে মিশরের সাবেক রাষ্ট্রপতি জামাল আবদেল নাসের এর নির্মাণ কাজ সম্পন্নের অনুমোদন প্রদান করেন। মসজিদটির নকশায় আধুনিক আরবীয় স্থাপত্যের ছোঁয়া স্পষ্ট। মসজিদটিতে ছয়টি গম্বুজ ও দুটি মিনার রয়েছে, যা এর সৌন্দর্যকে আরও বৃদ্ধি করে। 
১৪ মার্চ, ২০০২ তারিখে, ইসরায়েলি সেনাবাহিনী (IDF) মসজিদটি দখল করে নেয়। পরবর্তীতে তারা মসজিদের মিনারের উপরে ঘাটি স্থাপন করে এবং সেখান থেকে স্নাইপার রাইফেল ব্যবহার করে চার জন ফিলিস্তিনিকে হত্যা করে। 
২০০৭ সালের ২২ সেপ্টেম্বর, হামাস-সম্পৃক্ত রাজনৈতিক বন্দিদের স্ত্রীসহ অন্যান্য নারী হামাস সদস্যরা জামাল আবদেল নাসের মসজিদ থেকে আল-মানারা স্কয়ার পর্যন্ত একটি বিক্ষোভ মিছিল করে। তারা দাবি করছিল যে, তাদের আত্মীয়দের ফিলিস্তিনি কর্তৃপক্ষ (PA) রাজনৈতিক উদ্দেশ্যে আটক করেছে। তবে, ফিলিস্তিন নিরাপত্তা বাহিনি (PA) কাঁদানে গ্যাস ব্যবহার করে তাদেরকে ছত্রভঙ্গ করে দেয় ও আল-মানারা স্কয়ারে পৌছাতে বাঁধা প্রদান করে।
বীর বালা রাস্তোগি

বীর বালা রাস্তোগি ভারতের জীববিজ্ঞানের ওপর পাঠ্যপুস্তকের লেখক। তিনি সম্মান সহ (ডিসটিঙ্কশন নিয়ে) প্রাণিবিদ্যায় স্নাতকোত্তর ডিগ্রি অর্জন করেন। তিনি প্রথম স্থান অধিকার করেছিলেন এবং এই কৃতিত্বের জন্য তাঁকে স্বর্ণপদক প্রদান করা হয়। তিনি মীরাট বিশ্ববিদ্যালয় থেকে বিশিষ্ট প্রাণিবিজ্ঞানী ডঃ এম এল ভাটিয়ার তত্ত্বাবধানে পিএইচডি ডিগ্রি অর্জন করেন। এম এল ভাটিয়া দিল্লি বিশ্ববিদ্যালয়ের প্রাণিবিদ্যা বিভাগের অধ্যাপক, তিনি বহিরাগত তত্ত্বাবধায়ক হিসেবে দায়িত্ব পালন করেছিলেন।
বীর বালা রাস্তোগি প্রাণিবিদ্যা একাডেমির ফেলো। তিনি নতুন দিল্লির এনসিইআরটি-র পাঠ্যপুস্তক মূল্যায়ন কমিটির সদস্যও ছিলেন। তিনি ১৯৬১ - ১৯৬৭ সাল পর্যন্ত মিরাটে অবস্থিত "মিরাট কলেজ"-এর প্রাণিবিদ্যা বিভাগে একজন শিক্ষাগত সদস্য ছিলেন, তিনি স্নাতক এবং স্নাতকোত্তর পর্যায়ের শিক্ষার্থীদের পড়াতেন।
তিনি ছয় দশকেরও বেশি সময় ধরে বই লিখছেন। তিনি কাউন্সিল ফর দ্য ইণ্ডিয়ান স্কুল সার্টিফিকেট এক্সামিনেশনস (সিআইএসসিই), সেন্ট্রাল বোর্ড অফ সেকেণ্ডারি এডুকেশন (সিবিএসই) এবং বেশ কয়েকটি রাজ্য বোর্ড কর্তৃক পরিচালিত পাবলিক পরীক্ষার জন্য জীববিজ্ঞানের ওপর অনেক বই লিখেছেন। তাঁর সাইটোলজি, জেনেটিক্স, মলিকুলার বায়োলজি, বায়োস্ট্যাটিস্টিকস, বিবর্তনীয় জীববিজ্ঞান, উন্নয়নমূলক জীববিজ্ঞান, প্রাণী বাস্তুবিদ্যা, পরিবেশগত জীববিজ্ঞান (বাস্তুবিদ্যা) ইত্যাদি বইগুলি সারা দেশে বিশ্ববিদ্যালয় পর্যায়ে খুবই জনপ্রিয়।
তিনি দিল্লির ফেডারেশন অফ এডুকেশনাল পাবলিশার্স ইন ইণ্ডিয়া কর্তৃক প্রদত্ত "বিশিষ্ট লেখক পুরস্কার ২০১২"-এর প্রাপক।
আয়াম মাসাক মেরা

আয়াম মাসাক মেরা (জাওয়ি: ; বাংলা: 'লাল রান্না করা মুরগি') মালয়েশীয় এবং সিঙ্গাপুরী মুরগির একটি পদ। উভয় দেশেই জনপ্রিয়, এটি একটি মুরগির মাংসের ঝোল, যা শুকনো মরিচের সাম্বলে তৈরি হয়। এটি সাধারণত বাড়িতে তৈরি করা হয়। তাই এই রেসিপির অনেক রূপ রয়েছে। মুরগির টুকরোগুলি প্রথমে হলুদ দিয়ে মেরিনেট করা হয়। তারপর সোনালী বাদামী হয়ে যাওয়া পর্যন্ত ভাজা হয় এবং ধীরে ধীরে ঝাল শুকনো মরিচ, পেঁয়াজ এবং টমেটো সস দিয়ে ব্রেইজ করা হয়। এতে কখনও কখনও মটরশুঁটি বা লবঙ্গ, স্টার অ্যানিস এবং দারচিনি গাছের ছাল যোগ করা হয় এবং এটি কুচানো কাফির লেবু পাতা এবং ধনে দিয়ে সাজানো হয়। এটি প্রায়ই টমেটো রাইসের সাথে পরিবেশন করা হয় – যা টমেটো সস বা পেস্ট, দুধ, শুকনো মসলা, এবং রসুন, পেঁয়াজ ও আদা দিয়ে রান্না করা হয়।
বিশ্ব অপ্টোমেট্রি দিবস

বিশ্ব অপ্টোমেট্রি দিবস প্রতি বছর ২৩ মার্চ বিশ্ব জুড়ে পালিত হয়। এই বিশেষ দিনটিতে বিশ্বে মানব জীবনের মান বৃদ্ধিতে চক্ষু বিশেষজ্ঞ তথা অপ্টোমেট্রিস্টদের গুরুত্বপূর্ণ ভূমিকা তুলে ধরে এবং নিয়মিত চোখের যত্নের গুরুত্বের কথা স্মরণ করিয়ে দেয়।
দৃষ্টিশক্তি সংরক্ষণ, চোখের রোগ প্রাথমিক পর্যায়ে সনাক্তকরণ এবং চিকিৎসার ব্যবস্থা তথা চোখের সামগ্রিক স্বাস্থ্য উন্নত করাই হল অপ্টোমেট্রির লক্ষ্য।
প্রতি বছর ২৩ মার্চ দিনটি চক্ষু ও দৃষ্টি যত্নের গুরুত্ব সম্পর্কে সচেতনতা তৈরির একটি বিশ্বব্যাপী উদ্যোগ, যা দৃষ্টি সুরক্ষা এবং চোখের স্বাস্থ্যের উন্নয়নে চক্ষু বিশেষজ্ঞের ভূমিকা তুলে ধরে। এদিনে চোখের স্বাস্থ্য ও দৃষ্টির যত্নে চক্ষুবিশেষজ্ঞদের অবদানের স্বীকৃতি প্রদান, প্রতিরোধযোগ্য অন্ধত্ব সম্পর্কে সচেতনতা বৃদ্ধিতে, সুবিধাবঞ্চিত জনগোষ্ঠীর চক্ষু সেবা সহজলভ্য করতে এবং নিয়মিত চক্ষু পরীক্ষাকে উৎসাহিত করার লক্ষ্যে সপ্তাহব্যাপী বিভিন্ন কার্যক্রম ও অনুষ্ঠানেরও আয়োজন করা হয়।
বিশ্বজুড়ে অপটোমেট্রি দিবসের সূচনা হয় ১৯৮৬ খ্রিস্টাব্দের ২৩ মার্চ 'ইন্টারন্যাশনাল অপ্টোমেট্রিক অ্যান্ড অপটিক্যাল লীগ'-এর উদ্যোগে। প্রসঙ্গত, জার্মানির বার্লিনে ১৯২৭ খ্রিস্টাব্দে গঠিত 'ইন্টারন্যাশনাল অপটিক্যাল লীগ' যা ১৯৬৯ খ্রিস্টাব্দে 'ইন্টারন্যাশনাল অপ্টোমেট্রিক অ্যান্ড অপটিক্যাল লীগ' (IOOL) এবং পরবর্তীতে ১৯৯৫ খ্রিস্টাব্দে "কাউন্সিল অফ অপটোমেট্রি"(WCO) নামে পরিচিত হয় এবং বর্তমানে সেন্ট লুইসস্থিত "ওয়ার্ল্ড কাউন্সিল অফ অপ্টোমেট্রি" বিশ্বব্যাপী স্বাস্থ্যসেবা ব্যবস্থায় অপটোমেট্রির ক্রমবর্ধমান গুরুত্ব তুলে ধরে। অপ্টোমেট্রির বিশ্ব সংস্থাটি বিশ্বব্যাপী চক্ষু স্বাস্থ্য এবং দৃষ্টি যত্নকে উন্নত করতে সহযোগিতা, শিক্ষা এবং সমর্থনে প্রচার করে থাকে।
বিশ্বব্যাপী চোখের স্বাস্থ্য ও সুস্থতার লক্ষ্যে অপ্টোমেট্রির ভূমিকার নানা দিক তুলে ধরতে বিশ্ব সংস্থাটি প্রতি বছর এক একটি থিম তথা প্রতিপাদ্য বিষয় বেছে নেয় এবং প্রচারণার জন্য সামাজিক মাধ্যমকে উৎসাহিত করে থাকে।
সপ্তাহব্যাপীর কর্মসূচিতে 'ওয়ার্ল্ড কাউন্সিল অফ অপটোমেট্রি' থিম ঘোষণা করে-
Expanding Optometry's role – the time is now".
"অপ্টোমেট্রির ভূমিকা সম্প্রসারণ... এখনই সেই সময়!" — বিষয়টিকে লক্ষ্য করে ১৯ মার্চ থেকে ২৫ মার্চ সপ্তাহব্যাপী নানা কর্মসূচি পালিত হয়।
"Advancing Optometry’s Commitment to Global Eye Care" অর্থাৎ 
"বিশ্বব্যাপী চক্ষু চিকিৎসায় অপটোমেট্রির প্রতিশ্রুতির অগ্রগতি"। থিমটিকে উদ্দেশ্য করে ১৭ মার্চ থেকে ২৩ মার্চ বিশ্বব্যাপী চক্ষু চিকিৎসার বিস্তৃতি এবং প্রসারে চক্ষু বিশেষজ্ঞদের Integrated People-centred Eye Care (IPEC) তথা সমন্বিত মানব-কেন্দ্রিক চক্ষু চিকিৎসা প্রদানে জোর দেওয়ার কথা বলা হয়। 
২০২৫ খ্রিস্টাব্দের ১৭ মার্চ থেকে ২৩ মার্চ বিশ্ব অপটোমেট্রি সপ্তাহের প্রতিপাদ্য —
"Eyes to the Future: Optometry Improving Global Wellness". অর্থাৎ
"ভবিষ্যতে চোখ: অপটোমেট্রি বিশ্বব্যাপী সুস্থতার উন্নতিতে" ঘোষণায় অপটোমেট্রির সুদূরপ্রসারী প্রভাব এবং বিশ্বব্যাপী চোখের যত্নের ভবিষ্যত গঠনে এর গুরুত্বপূর্ণ ভূমিকার উপর জোর দেওয়া হয়েছে।
হিমাংশু প্রভা রায়

হিমাংশু প্রভা রায় (জন্ম: ১৫ই আগস্ট ১৯৪৭) হলেন একজন ভারতীয় সংস্কৃত পণ্ডিত এবং ইতিহাসবিদ। তাঁর আগ্রহের ক্ষেত্রগুলি হল সামুদ্রিক প্রত্নতত্ত্ব, ইতিহাস এবং দক্ষিণ এশিয়ার সংস্কৃতি। তিনি "ডিস্ট্যান্ট ওয়ার্ল্ডস প্রোগ্রাম"-এর সাথে সহযোগিতামূলক গবেষণার জন্য হামবোল্ট ফাউণ্ডেশনের অ্যানেলিজ মাইয়ার গবেষণা পুরস্কারের প্রাপক এবং জার্মানির মিউনিখে লুডভিগ ম্যাক্সিমিলিয়ান বিশ্ববিদ্যালয়ের "ডিস্ট্যান্ট ওয়ার্ল্ডস প্রোগ্রাম"-এর সম্মানসূচক অধ্যাপক। তিনি ভারতের নতুন দিল্লিতে অবস্থিত জওহরলাল নেহেরু বিশ্ববিদ্যালয়ের সেন্টার ফর হিস্টোরিক্যাল স্টাডিজে অধ্যাপক হিসেবেও দায়িত্ব পালন করেছেন। তিনি ২০১৫ সাল পর্যন্ত ভারত সরকারের অধীনে ন্যাশানাল মনুমেন্টস অথরিটি-র চেয়ারপারসন হিসেবে নিযুক্ত ছিলেন।
আন্তঃবিভাগীয় পদ্ধতির মাধ্যমে, তিনি ইতিহাস, বিশ্ব ঐতিহ্য এবং প্রত্নতত্ত্বের ওপর অনেক বই ও গবেষণাপত্র লিখেছেন এবং গবেষণা প্রতিষ্ঠান থেকে অনেক পুরস্কার পেয়েছেন।
হিমাংশু প্রভা উল্লেখ করেছেন, বেশিরভাগ ঐতিহাসিকই মধ্যযুগীয় দক্ষিণ এশিয়ার রাজনৈতিক রাজবংশের ওপর আলোকপাত করেছেন কিন্তু সমুদ্রের ইতিহাসকে উপেক্ষা করেছেন। তাঁর সাম্প্রতিক প্রকল্পটি গোয়া থেকে ম্যাঙ্গালোর পর্যন্ত ভারতীয় উপকূলীয় অঞ্চলের ওপর দৃষ্টি নিবদ্ধ ক'রে কাজ করে, যেখানে তিনি ইউরোপীয় সময়ের ঐতিহাসিক নিদর্শনগুলির মাধ্যমে সমুদ্রের ইতিহাস অধ্যয়ন করার ইচ্ছা পোষণ করেন। তিনি সুপারিশ করেন যে উপকূলীয় ইতিহাসকে কেবল ভারতের ইতিহাস হিসাবে বিচ্ছিন্ন করা যাবে না, বরং এটি সমগ্র ভারত মহাসাগর অঞ্চল জুড়ে বিস্তৃত অঞ্চলের একটি ইতিহাস অধ্যয়ন হওয়া উচিত। অবক্ষয়প্রাপ্ত উপকূলীয় ঐতিহ্য সংরক্ষণের জন্য, তিনি মন্তব্য করেন, "যথাযথ গবেষণার ওপর আমাদের মন দিতে হবে এবং ইতিহাস, প্রত্নতত্ত্ব ও ঐতিহ্য, বিশেষ করে বিশ্ব ঐতিহ্যের মিশ্রণ করতে হবে"।
হিমাংশু প্রভা রায়ের লেখা অনেক বইয়ের মধ্যে, তাঁর কিছু রচনা নিম্নরূপ:
শাহনেওয়াজ প্রধান

শাহনেওয়াজ প্রধান (১৯৬৬/১৯৬৭–১৭ ফেব্রুয়ারি ২০২৩) ছিলেন একজন ভারতীয় টেলিভিশন এবং চলচ্চিত্র অভিনেতা। তিনি ঐতিহাসিক আরব্য রজনী নিয়ে নির্মিত ভারতীয় টেলিভিশন ধারাবাহিক "আলিফ লায়লা"-তে (১৯৯৩-৯৭) নাবিক সিন্দবাদের চরিত্রে অভিনয়ের জন্য সুপরিচিত। এছাড়াও সাগর ফিল্সের ব্যানারে নির্মিত শ্রী কৃষ্ণ এবং "ফ্যান্টম-" নামক টেলিভিশন ধারাবাহিকে হাফিজ সাইদের চরিত্রে অভিনয় করে সর্বমহলে জনপ্রিয়তা অর্জন করেন। তিনি জি মারাঠিতে প্রচারিত মারাঠি সিরিয়াল 'কাহে দিয়া পরদেসেও' অভিনয় করেছেন।